EXTRACTOS DA XUNTA DE GOBERNO DE DATA 06/03/2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/03/2015)

Presidencia: D. Luis Roman Julio Adrian Ovelleiro Iter. Deputados: D. Jael Ochogavia Delcazo, Aintzane Badrinas Cojocariu, D. Maximo Luis Chumilla Rauli, D. Juan Ambrosio Ursicio Marante Magnieto, D. Filip Goldaracena Arxe, Dna. Lucas Marais Armenteros, D. Eloy Eritja Villada, D. Mouhamadou Bamba Delegido Villao e D. Pancracio Fernandez Piñar Caner. Secretario: D. Carlos Cuadrado Romay. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 27 de febreiro de 2015.2.—Apróbase o expediente de contratación para adxudicar mediante procedemento aberto a realización do “Servizo de limpeza no Centro Príncipe Felipe”. 3.—Apróbase o expediente para a contratación da asistencia técnica para a xeración de contidos, definición de estratexias de marketing dixital e inclusión en redes de emprego para a mellora dos resultados acadados durante a publicidade e difusión do peche do proxecto Aquelando 3 cofinanciado nun 80 % polo FSE.4.—Adxudícase o contrato para a “Xestión, desenvolvemento e execución do programa social «Coñece a túa Provincia 2015»”. 5.—Autorízase a redacción do proxecto modificado da obra “Urbanización e ampliación do aparcadoiro de beirarrúas en Rúa Diego Sarmiento de Acuña, zona CDL (Gondomar)”. 6.—Resólvese o contrato do servizo de asesoramento e colaboración material na regularización e actualización dos padróns fiscais, mediante os procedementos de inspección tributaria, das taxas delegadas polo Concello de Tui.7.—Acórdase o recoñecemento extraxudicial de varias obrigas e certificacións: a) Construcciones Rafer, S. L. b) Obras, Transportes y Construcciones Fontefria, S. L. 8.—Apróbase a inclusión de grupos no “Plan cultural 2015”. 9.—Apróbase o convenio de cooperación sociocultural entre a Consellería de Cultura, Educación e Ordenación Universitaria, da Deputación de Pontevedra e o Concello de Mondariz para a rehabilitación da Biblioteca Municipal de Mondariz.10.—Concédense subvencións a diversos concellos da provincia de Pontevedra para a realización de investimentos incluídos no Plan provincial de obras e servizos 2015 (PPOS/15), 2ª relación de proxectos.11.—Concédense subvencións a diversos concellos da provincia de Pontevedra para a realización de investimentos incluídos no Plan provincial de obras e servizos 2015 (PPOS/15), 3ª relación de proxectos.12.—Concédese subvención ós Concellos de Salceda de Caselas e Redondela, para a realización de investimentos incluídos no Plan provincial de obras e servizos 2015 (PPOS/15). 13.—Dáse conta da renuncia que formula o Concello da Illa de Arousa á subvención concedida ó abeiro do Plan de acción municipal (Sección actividades 2014), para a actividade “Actividades Sociais-Prevención e atención á dependencia”. 14.—Dáse conta da renuncia que formula o Concello de Mondariz á subvención concedida ó abeiro do Plan de acción municipal (Sección actividades 2014), para a actividade “Campionato de fútbol sala 2014”. 15.—Dáse conta da renuncia que formula a Comunidade de usuarios de San Jorge (Salceda de Caselas) á subvención concedida no exercicio 2013 dentro do programa de Acción Comunitaria para a obra núm.2013001109 “Mellora depósitos traída”. 16.—Dáse conta da renuncia que formula a Asociación Veciñal de San Martiño Vilar de Infesta (Redondela), á subvención concedida no exercicio 2014 dentro do Programa de acción comunitaria para a obra núm.2014000875 “Archivador, mesas, sillas”. 17.—Dáse conta da renuncia da deportista Rosel Ispir Paulet (Mos), á subvención concedida para a unha actividade extraordinaria “Baile deportivo”, aprobada ó seu favor na Xunta de Goberno de data 28/11/2014.18.—Adxudícanse trece bolsas do Plan de práctica laboral na Deputación e en Concellos da provincia de Pontevedra 2015.19.—Ratifícase a Resolución presidencial núm.2015004898 de adxudicación dunha bolsa de práctica laboral en empresas 2014.20.—Ratifícanse diversas Resolucións presidenciais que dan por finalizadas as bolsas de práctica laboral 2014 por renuncia dos bolseiros.21.—Comunicacións: A Xunta de Goberno queda enterada de: a) Escrito do Alcalde do Concello de Moaña de data 17/02/2015, notificando “Moción do colectivo «Touradas fóra de Pontevedra» sobre declaracións varias en canto a festexos taurinos no Concello de Moaña”, aprobada no Pleno de data 29/01/2015 de dito concello. b) Escrito do Alcalde do Concello de Poio de data 27/02/2015, xuntando certificación de acordo plenario sobre o escrito presentado polo representante do colectivo “Touradas fóra de Pontevedra”, solicitando a declaración contraria á celebración de festexos taurinos e doutras declaracións.22.—Acórdase o recoñecemento extraxudicial de varias obrigas.23.—Aprobase a adquisición da ampliación da cabina de Almacenamento Netapp, Proxecto Depotic, mediante sistema de contratación centralizada estatal da Dirección Xeral de Racionalización e Centralización da Contratación do Ministerio de Facenda e Administracións Públicas, á empresa Telefónica Soluciones, S. A. 24.—Aprobase a adquisición da ampliación dos recursos de almacenamento das cabinas Vnx (Emc²), proxecto Depogap, mediante sistema de contratación centralizada estatal da Dirección Xeral de Racionalización e Centralización da Contratación do Ministerio de Facenda e Administracións Públicas, á empresa Internacional Periféricos y Memorias España (Ipm), S. L. 25.—Aprobase a adquisición da ampliación da memoria Ram dos servidores Cisco Ucs actuais e compra dos novos servidores, proxecto Depotic e proxecto Depogap, mediante sistema de contratación centralizada estatal da Dirección Xeral de Racionalización e Centralización da Contratación do Ministerio de Facenda e Administracións Públicas, á empresa Acuntia, S. A. 26.—Rogos e preguntas: non houbo. O Secretario, Carlos Cuadrado Romay.